
«Οι δρόμοι της Κύπρου φιλοξενούν 
ένα απίστευτο σμίξιμο. Τα πρόσωπα 
των ανθρώπων είναι γελαστά. Ζούμε 
ένα τρομερό όνειρο. Οι Τουρκοκύπριοι 
και οι Ελληνοκύπριοι προκαλούν όλες 
τις ντόπιες πολιτικές αξίες. Ανέτρε¬ 
ψαν όλες τις προβλέψεις. "Εκαναν τις 
προσδοκίες ορισμένων να αποβούν μά¬ 
ταιες. "Ηταν πρωτοπόροι σε μια πρω¬ 
τόγνωρη επανάσταση. 

Οι επίσημοι κανόνες πολιτικής συμπε¬ 
ριφοράς που έθεσαν οι δύο πλευρές δεν 
μπόρεσαν να τους εμποδίσουν. Οι Ελ¬ 
ληνοκύπριοι συρρέουν στο βορρά σαν 
να θέλουν να δώσουν μια ισχυρή απά¬ 
ντηση στην επιθυμία για λύση που εί¬ 
χαν δείξει οι Τουρκοκύπριοι στις πλα¬ 
τείες.» 

Αυτή την περιγραφή έδωσε ο Χασάν 
Καχφετζίογλου στην εφημερίδα Ελευ¬ 
θεροτυπία (10/5/03) για το «όνειρο» αυ¬ 
τό που ζούμε αφότου άνοιξε η γραμμή 
αντιπαράταξης και η ελεύθερη επικοι¬ 
νωνία ανάμεσα σε Ελληνοκύπριους και 
Τουρκοκύπριους. 

Και δεν υπάρχει αμφιβολία ότι το σπά¬ 
σιμο της διαχωριστικής γραμμής των συ¬ 
νόρων από τις χιλιάδες Ελληνοκυπρίων 
και Τουρκοκυπρίων μετά από 29 χρό¬ 
νια αποτελεί μια ιστορική εξέλιξη που 
έχει χαροποιήσει κάθε ειλικρινή υπο- 
στηριχτή της επαναπροσέγγισης και της 
συμφιλίωσης ανάμεσα στους απλούς 
ανθρώπους των δύο πλευρών. 

Από τις 23 Απρίλη εκατοντάδες χιλιά¬ 
δες Ελληνοκύπριοι και Τουρκοκύπριοι 
πέρασαν τα τείχη του διαχωρισμού. 
Οι Τουρκοκύπριοι, υποδέχονται με εν¬ 
θουσιασμό και ανυπομονησία τους «σπι¬ 
τονοικοκύρηδες» τους, δίνοντάς τους 
φωτογραφίες, εικόνες και χρυσαφικά 
που φύλαγαν για 29 χρόνια. Ενώ οι χι¬ 
λιάδες Ελληνοκύπριοι επισκέπτονται τα 
παλιά τους σπίτια, αντικρίζοντας με κα¬ 
τανόηση τους σημερινούς ένοικους, και 
όχι για να τα απαιτήσουν πίσω εδώ και 
τώρα. 

Η πρωτοφανής μαζικότητα και θέρμη 
που πήρε αυτή η επικοινωνία έχει ξε- 
περάσει κάθε προσδοκία. Ο εθνικι¬ 
σμός και η μισαλλοδοξία έχουν δεχτεί 
ένα ηχηρό χαστούκι και στις δύο πλευ¬ 
ρές. Οι μύθοι που καλλιεργούσαν για δε¬ 
καετίες οι εθνικιστές και στις δύο πλευ¬ 
ρές κατέρρευσαν μέσα σε λίγες μέρες. 

«Σοκ και δέος» 

Η αλήθεια είναι πως κανένας από τις 
πολιτικές ηγεσίες και στις δύο πλευρές 
δεν περίμενε αυτή την έκρηξη. Τις πρώ¬ 
τες μέρες ο κυβερνητικός εκπρόσω¬ 
πος Χρυσοστομίδης, μαζί και οι υπουρ¬ 
γοί του ΑΚΕΑ, παρότρυναν τον κόσμο 
να μην επιδεικνύει τα διαβατήριά του 
για να περάσουν στο Βορρά. Για το ΑΚΕΑ 
το άνοιγμα των συνόρων χαρακτηρί¬ 
στηκε απλά σαν προσπάθεια του Ντε- 
κτάς για να προωθήσει την έμμεση ανα¬ 
γνώριση του κράτους στο Βορρά. Τα 
ΜΜΕ ήταν αμήχανα. Η εφημερίδα «Φι¬ 
λελεύθερος» απαγόρευσε στους δημο¬ 
σιογράφους της να περάσουν απέναντι 
με τα διαβατήρια. Όταν όμως αυτό το 
ορμητικό ποτάμι άρχισε να ρέει άρχισαν 
να μιλούν για «ιστορική εξέλιξη». Τα 
κανάλια κάλυπταν με ζωντανές συν¬ 
δέσεις αυτό το φανταστικό πανηγύρι, 
προβάλλοντας συγκινητικές, ανθρώ¬ 
πινες στιγμές των απλών ανθρώπων 
που δεν έχουν τίποτα να μοιράσουν. 
Ο υπουργός Εσωτερικών Α. Χρίστου δή¬ 
λωσε «υπέρ της ελεύθερης διακίνησης 
και υπέρ της επικοινωνίας των ανθρώ¬ 
πων» και πως «νικητής από την κίνη¬ 
ση αυτή είναι ο βιος ο κυπριακός λαός». 
Ο Παπαδόπουλος ανακοίνωσε σαν «πα¬ 
σχαλινό» δώρο της κυβέρνησης προς 
τους Τουρκοκύπριους τη διάθεση λεω¬ 
φορείων για δωρεάν μεταφορά τους σε 
διάφορες πόλεις. 

Η διάθεση του κόσμου ξεπέρασε τις πο- 
λιτικές ηγεσίες και τους σχεδιασμούς 
τους. Οι Ελληνοκύπριοι αγνόησαν τις εκ¬ 
κλήσεις κυβέρνησης και κομμάτων που 
επικαλέστηκαν τον «πατριωτισμό και 
την αξιοπρέπεια» τους. Αρκετοί μάλι¬ 
στα διανυκτερεύουν στο Βορρά γρά¬ 
φοντας στα παλιά τους τα παπού¬ 
τσια τις προειδοποιήσεις της κυβέρνη¬ 
σης ότι κάτι τέτοιο σημαίνει κλεπτα- 
ποδοχή και είναι παράνομο. 

Είναι σίγουρο ότι αν ο Ντεκτάς γνώρι¬ 
ζε τις διαστάσεις και το χαρακτήρα που 
θα έπαιρνε αυτή η εξέλιξη θα έψαχνε 
για άλλα μέτρα για να ξεπεράσει την 
απομόνωση και τις δυσκολίες που αντι¬ 
μετωπίζει. Γιατί κι οι Τουρκοκύπριοι από 
την πλευρά τους έγραψαν στα παλιά 
τους τα παπούτσια τις εκκλήσεις του 
Ντεκτάς να «προστατέψουν και να δια- 
τηρήσουν» το κράτος τους. Χιλιάδες 
Τουρκοκύπριοι έτρεξαν από τις πρώ¬ 
τες μέρες για να βγάλουν διαβατήριο και 
ταυτότητα της Κυπριακής Δημοκρα¬ 


τίας. 

Ο κόσμος ξεχείλωσε κυριολεκτικά τα μέ¬ 
τρα και από τις δύο πλευρές, παρα¬ 
βιάζοντας τα ωράρια και πιέζοντας για 
περισσότερη ελευθερία στη διακίνηση 
και από τις δύο πλευρές. 

Το ποτάμι δεν γυρίζει πίσω 

Αυτή η αυθόρμητη μαζική «πολιτική ανυ¬ 
πακοή» των χιλιάδων απλών ανθρώ¬ 
πων κι από τις δύο πλευρές ξεδίπλω¬ 
σε μια δυναμική από τα κάτω που ανά¬ 
γκασε την κυπριακή κυβέρνηση να ανα¬ 
θεωρήσει την αρχική αρνητική στάση 
της στο άνοιγμα των συνόρων και να 
επισπεύσει την εξαγγελία των μέτρων 
στήριξης των Τουρκοκυπρίων. 

Όμως αυτό το διάστημα του αιφνιδια¬ 
σμού των πολιτικών ηγεσιών δεν έμελ¬ 
λε να διαρκέσει πολύ. Το γεγονός ότι εκα¬ 
τοντάδες χιλιάδες "Ελληνες και Τούρκοι 
περνούν τα οδοφράγματα και συναντι¬ 
ούνται μεταξύ τους είναι πρόβλημα και 
για τις δύο επίσημες πλευρές: Διότι 
μεταφέρονται οι εξελίξεις από το δι¬ 
πλωματικό ελεγχόμενο παιχνίδι κορυ¬ 
φής - ιδιαίτερα για την ελληνοκυπρια¬ 
κή πλευρά που νιώθει πλέον ισχυρή με¬ 
τά την είσοδο της Κυπριακής Δημο¬ 
κρατίας στην Ε.Ε. και με το χρόνο για 
σύμμαχό της - στην επαναπροσέγγιση 
από τα κάτω. Πραγματικοί πρωταγω¬ 
νιστές αυτής της ιστορικής εξέλιξης γί¬ 
νονται για πρώτη φορά οι απλοί άν¬ 
θρωποι παίρνοντας τη θέση των «επί¬ 
σημων» πανσυνδικαλιστικών, κομματι¬ 
κών ή διακομματικών συναντήσεων με 
τους Τουρκοκύπριους στο Αήδρα Πά¬ 
λας που απλά αναπαράγουν τα δι¬ 
πλωματικά παιχνίδια της κορυφής σε 
ένα άλλο επίπεδο. 

"Ετσι λοιπόν στην από εδώ πλευρά, με 
αφορμή τις επισκέψεις ορισμένων Ε/κ 
στα καζίνο και τη διανυκτέρευσή τους 
σε ξενοδοχεία στο Βορρά, ξεκίνησε μια 
συντονισμένη και γένικευμένη επίθεση 
κυβέρνησης, πολιτικών κομμάτων και 
ΜΜΕ ενάντια σ' αυτούς που επισκέ¬ 
πτονται το Βορρά και που υποτίθεται 
αντί για «προσκύνημα» πάνε για του¬ 
ρισμό «ενισχύοντας οικονομικά» τον Ντε¬ 
κτάς. Ο Ντεκτάς από την πλευρά του 
προειδοποίησε τους Τουρκοκυπρίους 
να είναι προσεκτικοί απέναντι στους Ελ¬ 
ληνοκύπριους και να μη δελεάζονται 
από τα χρήματά τους, ενώ απείλησε 
πως αν συνεχιστεί η «πα-ρενόχληση» 

των σημερινών ενοΓ-κων από Ε/κ που 
επισκέπτονται τα παλιά τους σπίτια «η 
αστυνομία θα εφαρμόσει τους νόμους». 
Η αναστροφή του κλίματος που προ¬ 
σπαθεί να πετύχει η κυβέρνηση, έδωσε 
την αυτοπεποίθηση στο ΠΑΚ να ξανα- 
βγεί στο προσκήνιο, να μπαίνουν αντιρ¬ 
ρήσεις στα μέτρα στήριξης των Τ/κ από 
διάφορες αγροτικές οργανώσεις και την 
Επιτροπή Αγνοουμένων και να ξεθαρ¬ 
ρεύουν οι διάφοροι εθνικιστές. 

Παρόλα αυτά όμως είναι σχεδόν αδύ¬ 
νατο οι πολιτικές ηγεσίες και στις δύο 
πλευρές να στρέψουν πίσω το ρολόι της 
ιστορίας. Κι αυτό γιατί η συσσωρευμέ- 
νη ενέργεια και δυναμική που έχει απο¬ 
κτήσει αυτή η κίνηση των «από κάτω», 
που πήραν τις δικές τους αποφάσεις 
για συναδέλφωση και ειρηνική συνύ¬ 
παρξη, δημιούργησε καινούργια δεδο¬ 
μένα. 


ΑΚΕΛ και ΠΕΟ 

Αυτά τα καινούργια δεδομένα έχουν φέ¬ 
ρει στο προσκήνιο τον παράγοντα που 
όλοι ξεχνούσαν στους σχεδιασμούς τους 
για το κυπριακό. Τους απλούς ανθρώ¬ 
πους των δύο πλευρών και το κίνημα 
επαναπροσέγγισης. Αυτός ο παράγο¬ 
ντας βγήκε ορμητικά σήμερα στο προ¬ 
σκήνιο και μπορεί να αποδειχτεί καθο¬ 
ριστικός στις εξελίξεις στο Κυπριακό. 

Η περίοδος που διανύουμε είναι μια πε¬ 
ρίοδος που βγάζει όλες τις αντιφάσεις 
και την υποκρισία της επίσημης πολι¬ 
τικής και των δύο πλευρών. Είναι όμως 
και μια περίοδος που μπαίνουν σε δο¬ 
κιμασία οι διάφορες αντιλήψεις για την 
επίτευξη της ειρήνης και συναδέλφω¬ 
σης μεταξύ Ελλήνων και Τούρκων στην 
Κύπρο. 

Όσο οι Τουρκοκύπριοι εξεγείρονταν ενά¬ 
ντια στον Ντεκτάς, ήταν χρήσιμοι για 

την ελληνοκυπριακή πλευρά. Πριν ρα¬ 
γίσει το τείχος του διαχωρισμού διάφο¬ 
ρες επαναπροσεγγιστικές ομάδες και κι¬ 
νήσεις οργάνωναν συλλαλητήρια «συ¬ 
μπαράστασης» με κεράκια προς τους 
Τ/κ που διαδήλωναν μαζικά ενάντια στον 
Ντεκτάς. Σήμερα που η ρωγμή στα οδο¬ 
φράγματα έχει επέλθει και η επικοινω¬ 
νία ανάμεσα στις δυο πλευρές αντικει¬ 
μενικά είναι πια δυνατή, τους ψάχνει κα¬ 
νένας με το κερί! 

Δυστυχώς όμως τη στιγμή που εκδη¬ 
λώνεται μια ιστορική δυνατότητα επα¬ 
ναπροσέγγισης των από κάτω, η ηγε¬ 
σία του ΑΚΕΑ και της ΠΕΟ, που όλα αυ¬ 
τά τα χρόνια διατυμπάνιζαν την επα¬ 
ναπροσέγγιση σα σημαντικό πυλώνα 
της πολιτικής τους, αδυνατούν σήμερα 
να οργανώσουν έστω και μια εκδήλωση 
συμπαράστασης και αλληλεγγύης προς 
τους Τ/κ μαζί με τους Τ/κ, σε Βορρά και 

Νότο! 

Οι ηγεσίες του ΑΚΕΛ και της ΠΕΟ μπο¬ 
ρούν να συναντιόνται με τα κόμματα 
της τουρκοκυπριακής αντιπολίτευσης 
όμως αρνούνται να ακούσουν τις φω¬ 
νές τους. Όπως του Ταλάτ του Τουρ¬ 
κικού Ρεπουμπλικανικού Κόμματος-το 
αντίστοιχο του ΑΚΕΛ στο Βορρά - όταν 
καλεί την Ε/κ πλευρά να σταματήσει να 
έχει την έμμονη ιδέα της αναγνώρισης 
του κράτους στο Βορρά. «Οι Τ/κ είναι 
υπέρ της επανένωσης» δήλωσε στο ΡΙΚ 
(5/5) «το έχουν δείξει με τις κινητο¬ 
ποιήσεις τους γι' αυτό ας αφήσουμε 
αυτό το ζήτημα της αναγνώρισης κα¬ 
τά μέρος». Οι ηγεσίες του ΑΚΕΑ και της 
ΠΕΟ πρωτοστατούν στην πολεμική · α 
την επίδειξη διαβατηρίων από μέρους 
των Ε/κ που περνούν απέναντι. Αυ¬ 
τός ήταν ο κύριος λόγος που εμπόδι¬ 
σε να γίνουν ενωτικοί, μαζικοί, δικοι- 
νοτικοί πρωτομαγιάτικοι γιορτασμοί με 
τους Τουρκοκύπριους και στις δύο 
πλευρές. 

Η δικαιολογία που ακούστηκε από την 
ΠΕΟ και το ΑΚΕΑ για να τη μη διοργά¬ 
νωση κοινής ενωτικής και δικοινοτι- 
κής πρωτομαγιάτικης εκδήλωσης από 
τις οργανώσεις σε βορρά και νότο, ήτα- 
νε ότι παραδοσιακά η κάθε συντεχνία 
οργανώνει τις δικές της εκδηλώσεις! 
Στην πραγματικότητα αυτό που στέ¬ 
ρησε την προοπτική να έχουμε μια 
τέτοια πρωτομαγιά από τα συνδικάτα 
και τα αριστερά κόμματα στο βορρά 
και το νότο, ήταν οι επιφυλάξεις και οι 
αντιρρήσεις που υπάρχουν από το 
ΑΚΕΑ και την ΠΕΟ για την μετάβαση ελ¬ 
ληνοκυπρίων στην άλλη πλευρά. 

Έτσι δεν ήταν τυχαίο ότι ούτε ο Τα¬ 
λάτ του Τουρκικού Ρεπουμπλικανικού 
Κόμματος συμμετείχε στην εκδήλωση 
της ΠΕΟ, ούτε και κανένας από το κόμ¬ 
μα Κοινοτικής Απελευθέρωσης των Ακ- 
κιντζί και Αγκολεμλί, που αποτελούν 
τα βασικά κόμματα που συμμετέχουν 
στην πλατφόρμα "αυτή η χώρα είναι 
δική μας" που οργάνωσαν τα μεγαλει¬ 
ώδη συλλαλητήρια την προηγούμενη 
περίοδο. Ο σύντομος χαιρετισμός του 
Γ.Γ. της ΟΕν-15 (της εργατικής ομο¬ 
σπονδίας που ελέγχεται από το ΤΡΚ) 
ήταν η μόνη επίσημη έκφραση των 
τουρκοκυπρίων στο βήμα. 

Το βράδυ στο βόρειο μέρος της Λευ¬ 
κωσίας χιλιάδες Τουρκοκύπριοι, από 
όλα τα συνδικάτα και τα κόμματα της 


αντιπολίτευσης πήραν μέρος στην 
πρωτομαγιάτικη εκδήλωση. Από τα 
ελληνοκυπριακά κόμματα και οργανώ¬ 
σεις δυστυχώς μόνο η Εργατική Δημο¬ 
κρατία συμμετείχε οργανωμένα με το 
δικό της πανό. Δυστυχώς σε αυτό το 
δυναμικό πανηγύρι της ειρήνης, της συ¬ 
ναδέλφωσης και της εργατικής ενότη¬ 
τας τα ελληνοκυπριακά συνδικάτα όχι 
μόνο δεν κάλεσαν το κόσμο να συμμε¬ 
τέχει μαζικά αλλά και τα ίδια εκπρο¬ 
σωπήθηκαν από ελάχιστα ηγετικά στε¬ 
λέχη τους που δεν ξεπερνούσαν συνο¬ 
λικά τα δέκα. 

Για τον ίδιο λόγο το 3ο Δικοινοτικό 
Φεστιβάλ Νεολαίας που οργάνωσε η 
ΕΔΟΝ μαζί με τη νεολαία του ΤΡΚ στις 
17 Μάη έγινε στο Δήδρα Πάλας, σ' ένα 
«ουδέτερο» χώρο όπως γινότανε πα¬ 
λιά όταν τα οδοφράγματα ήταν απρο¬ 
σπέλαστα. Γιατί αν γινότανε στο Νότο 
μια τέτοια εκδήλωση θα ήταν φυσικό 
να ακολουθήσει μια άλλη διοργάνωση 
μετά στο Βορρά, κάτι που βέβαια το 
ΑΚΕΔ απορρίπτει. 

Μια άλλη Αριστερά 

Για πρώτη φορά μετά το 1948 δημι- 
ουργείται ένα τέτοιο κλίμα, αλληλεγ¬ 
γύης, επαναπροσέγγισης και συναδέλ¬ 
φωσης κι αντί η Αριστερά να πάρει την 
πρωτοβουλία και να πρωταγωνιστή¬ 
σει στην επαναπροσέγγιση των από 
κάτω, προσπαθεί αντίθετα να «αδει¬ 
άσει» αυτό το κίνημα και να το προ¬ 
σαρμόσει στα διπλωματικά παιχνίδια 
της κορυφής. Μιλά σα μια φωνή με την 
επίσημη ελληνοκυπριακή πλευρά που 
προσπαθεί να στριμώξει την τουρκο- 
κυπριακή πλευρά με διάφορα διπλω- 
ματικά κόλπο. 

Όπως και πριν το 1974, βλέπουμε την 
ηγεσία του ΑΚΕΑ να ταυτίζεται με το 
«εθνικό συμφέρον» που στην προκει¬ 
μένη περίπτωση έχει να κάνει με τα 
συμφέροντα της ελληνοκυπριακής άρ- 
χουσας τάξης, και όχι τα συμφέροντα 
των Ε/κ και των Τ/κ εργαζομένων και 
απλών ανθρώπων. Τι άλλο μπορεί να 
χαρακτηριστεί, παρά ταύτιση με τα 
συμφέροντα της «δικής μας» πλευράς, 
η απάντηση του Χριστόφια σχετικά με 
την «κωλυσιεργία» της κυβέρνησης στο 
να προλάβει την κίνηση Ντεκτάς, όταν 
είπε: «Η καθυστέρηση στη δική μας 
εξαγγελία των μέτρων στήριξης των 
Τ/κ σήμαινε ότι απλά χάσαμε μερι- 

κούς επικοινωνιακούς βαθμούς»! Τε¬ 
λικά αποκαλύπτεται πως η επανα¬ 
προσέγγιση δεν είναι παρά μια επι- 
κοινωνιακή τακτική της «πλευράς μας». 
(Τρίτο του ΡΙΚ 6/5/03) 

Οι εξελίξεις που πυροδότησε η ρωγ¬ 
μή στο τείχος του διαχωρισμού δημι¬ 
ούργησαν μια νέα δυναμική που όχι μό¬ 
νο πιέζει τις πολιτικές ηγεσίες για να 
κάνουν υποχωρήσεις και να τα βρουν 
αλλά έχει βάλει στο παιχνίδι και ένα νέο 
παίχτη που μπορεί να αποδειχτεί κα¬ 
θοριστικός, τους απλούς ανθρώπους 
των δύο πλευρών και το κίνημα επα¬ 
ναπροσέγγισης. 

Το σπάσιμο της γραμμής αντιπαράτα- 
ξης δεν έχει να κάνει μόνο με το δικαί¬ 
ωμα των απλών ανθρώπων των δύο 
πλευρών να συναντιόνται αλλά και με 
τους κοινούς αγώνες για κοινούς σκο¬ 
πούς όπως είναι: η ειρήνη στην Κύπρο, 
η αντίθεση στον πόλεμο, τον εθνικισμό 
και τον ιμπεριαλισμό. Κοινό μέτωπο 
αγώνων για το κλείσιμο των βρετανι¬ 
κών βάσεων και ενάντια στον παγκο- 
σμιοποιημένο καπιταλισμό. 
Μπορούμε και πρέπει να αξιοποιή- 
σουμε αυτή τη δυναμική και να δυνα¬ 
μώσουμε το ρόλο αυτής της κίνησης 
από τα κάτω. Κατ' αρχήν να μην αφή¬ 
σουμε να αντιστρέφουν το κλίμα που 
έχει δημιουργηθεί. Να συνεχίσουμε και 
να ενισχύσουμε τις επαφές μας στην 
άλλη πλευρά. Να οργανώσουμε κοινές 
εκδηλώσεις, είτε αυτές είναι πολιτικές, 
πολιτιστικές ή κοινωνικές. Μπορούμε 
και πρέπει μέσα από αυτές τις εξελί¬ 
ξεις να κτίσουμε ένα κοινό μέτωπο αγώ¬ 
νων ενάντια στον εθνικισμό και τον πό¬ 
λεμο, για να επιβάλουμε τις δικές μας 
λύσεις για ειρήνη στη Κύπρο και ολό¬ 
κληρη την περιοχή, ενάντια στα σχέδια 
των ιμπεριαλιστών και των στρατο¬ 
κρατών των δύο πλευρών. 

Τέλος, μπροστά σ' αυτές τις ιστορι¬ 
κές στιγμές που ζούμε σήμερα, πα¬ 
ρουσιάζεται πιο έντονα ένα κενό: ποια 
Αριστερά θα οργανώσει αυτή τη δυνα¬ 
μική και διάθεση των «από κάτω» για 
ειλικρινή επαναπροσέγγιση και για ει¬ 
ρηνική συμβίωση με ισότητα μεταξύ Ε/κ 
και Τ/κ; Γι' αυτό, χρειάζεται να χτίσουμε 
μια διεθνιστική και όχι «πατριωτική» 
Αριστερά, μια Αριστερά που να έχει 
σύνθημά της «Έλληνες και Τούρκοι 
Εργάτες Ενωμένοι». 0 

